Megbízási szerződés
amely létrejött egyrészről Martfű Város Önkormányzata (5435 Martfű, Szent István tér 1. szám adószám:15733012-2-16) képviseli: Dr. Papp Antal polgármester, mint megbízó - továbbiakban Megbízó,- 
másrészről a PROMENT Consulting Kft. (5008 Szolnok, Füst Milán út 3. szám, adószám: 23766158-3-16) képviseli: Tóth Adrienn ügyvezető, mint megbízott - továbbiakban Megbízott között alulírott napon és helyen az alábbi feltételek mellett.

1. Előzmények

1.1.
A Megbízó árubeszerzés keretében kívánja megvalósítani az Emberi Erőforrások Minisztériuma által meghirdetett „”ART” mozik digitális fejlesztésének támogatása 2014. év” című pályázat keretén belül Martfű Városi Mozi részére digitális mozivetítő és szerver beszerzését.
Az ajánlatot tevő PROMENT Consulting Kft. az Ajánlatkérő felkérésére tett ajánlatot az árubeszerzés tárgyában kiírt közbeszerzési eljárás lebonyolítói feladatainak ellátására.

A közbeszerzésekről szóló 2011.évi CVIII. törvényben meghatározottak szerint Megbízó a Kbt. alanyi hatálya alá tartozó szervezet, s mint ilyen, a törvény rendelkezései szerint kötelezett az egyes közbeszerzési eljárások lefolytatására.
1.2. A szerződő felek rögzítik azt a tényt, hogy a PROMENT Consulting Kft. rendelkezik mindazon tárgyi és személyi feltételekkel, mely megbízás esetén teljeskörű közbeszerzési tevékenység ellátásához, eljárások lebonyolításához szükséges. A megbízott kijelenti, hogy a megbízási szerződés tárgyának teljesítésére hivatalos közbeszerzési tanácsadót (Tóth Róbert Miklós 5000 Szolnok, Arany János utca 20. szám; nyilvántartási sorszáma: 769; eng. szám: T/3-38/382-1/2009), valamint okleveles közbeszerzési szakértőt vesz igénybe (Tóth Adrienn, 5000 Szolnok, Arany János utca 20. szám, oklevél szám: 237060) A Megbízott a TESZOR’08 74.90.20 „Egyéb, m.n.s. szakmai, tudományos és üzleti szolgáltatás” tevékenység keretében látja el feladatát a Megbízó megbízása alapján. Rögzítik a felek azt is, hogy a Megbízó tevékenységében közreműködő hivatalos közbeszerzési tanácsadó 20.000 eFt/kár és 30.000 eFt/év mértékű teljeskörű saját felelősségbiztosítás alapján végzi tevékenységét.
2.
A szerződés tárgya
2.1. Megbízó megbízza, Megbízott vállalja, hogy jelen szerződés keretei között, a „Martfű Város Önkormányzata részére Az Emberi Erőforrások Minisztériuma által meghirdetett „”ART” mozik digitális fejlesztésének támogatása 2014. év” című pályázat keretén belül „Martfű Városi Mozi részére digitális mozivetítő és szerver beszerzése” tárgyában megvalósuló beszerzéssel kapcsolatos közbeszerzési eljárás kapcsán közbeszerzési bonyolító és tanácsadó szolgáltatást nyújt, továbbá biztosítja független hivatalos közbeszerzési tanácsadó rendelkezésre állását. Megbízott, - mint Megbízó nevében eljáró szakmai szervezet, a projekt megvalósításához szükséges beszerzéseket a jelen szerződés feltételeinek megfelelően bonyolítja – a szakszerűség és gondosság követelményének megfelelően, különös figyelemmel a közbeszerzési eljárásokra és az egyéb beszerzési eljárásokra vonatkozó jogszabályi rendelkezésekre, a megbízott eljárás szabályszerűségéért fennálló - a 7. pontban rögzített - felelősségvállalása mellett.
2.2
Megbízott a jelen szerződés tárgyát képező szolgáltatások során az alábbi tevékenységeket látja el:
- 
Ajánlattételi felhívás elkészítése 

- 
Ajánlati dokumentáció elkészítése.

- Ajánlati dokumentáció rendelkezésre bocsátása, átadása/megküldése az ajánlattételre felkért társaságok részére
- 
Ajánlattételi szakaszban kérdések fogadása, válaszok előkészítése, ajánlatkérői jóváhagyását követően megadása.

- 
Ajánlatok fogadásának előkészítése.

- 
Ajánlatok bontása.

- 
Ajánlatok értékelése.

- 
Hiánypótlás lebonyolítása.
- 
Esetlegesen szükségessé váló indoklás kérése, értékelése.

- 
Esetlegesen szükségessé váló felvilágosítások kérése, értékelése.

- 
Ajánlatok értékelése, döntési javaslat elkészítése, előterjesztése a Megbízó felé.  

- 
Írásos összegzés elkészítése a kötelező hirdetmény formájában, megküldése az ajánlattevők részére.

- 
A tájékoztató hirdetmények megküldése a Közbeszerzési Hatóság részére
- 
Szerződéskötés előkészítésében közreműködés.
- Képviselet ellátása a Közbeszerzési Döntőbizottság előtt, illetve a közbeszerzésekkel kapcsolatos bírósági eljárásokban, külön díjazás nélkül
2.3.

Megbízott a megbízást – figyelemmel 2.2. pontban részletesen meghatározott 
feladatokra elfogadja. 

3.
Megbízási díj mértéke, esedékessége

3.1.    
Szerződő felek megállapodnak abban, hogy megbízottat a 2.2. pontban foglalt feladatok ellátásáért megbízási díj illeti meg, melynek mértéke összesen: 300.000.- Ft + ÁFA, azaz --Háromszázezer-- forint + ÁFA--. 

Esedékessége: számla kiállításától számított 8 nap.
A hirdetmények közzétételének költsége az Ajánlatkérőt terheli.
3.1. Benyújtásra kerülő számlák díjmegosztásának ütemezése közbeszerzési eljárás vonatkozásában:


3.2.1. Ajánlattételi felhívás megküldése:


díj 50 %-a

3.2.2. Szerződéskötés esedékessége, 

                      annak hiányában az összegzés megküldése:               díj 50 %-a

3.2. Benyújtásra kerülő számlák ütemezése:

3.3.1. 
Ajánlattételi felhívás megküldésének napja

3.3.2. A szerződéskötés esedékességének napja, annak hiányában az összegzés megküldésének napja
Felek rögzítik, hogy a fentiek szerinti ütemezésben megvalósított Megbízotti teljesítés az ütemek tekintetében teljesítésnek minősül, így a fentiekben meghatározott mértékű megbízási díj részlet Megbízottat részteljesítés esetén is megilleti.
4.
Megbízó jogai, kötelezettségei

4.1.

Megbízó köteles mindazon szükséges információval, adatokkal ellátni megbízottat, 
melyek ismerete a szerződésszerű teljesítéshez szükségesek.

4.2. 
Megbízó köteles együttműködni megbízottal.

4.3. 
Megbízó részéről az ajánlat elbírálását szolgáló döntéshozatalban, vagy annak 
előkészítésében résztvevő valamennyi személy összeférhetetlenségi nyilatkozatot 
köteles tenni.

5.
Megbízott jogai, kötelezettségei

5.1.

A Megbízott a megbízó nevében és képviseletében, mint „a közbeszerzési eljárásban a 
Megbízó nevében eljáró szervezet” jár el.

5.2. Feladatait a megbízó üzleti érdekeit messzemenőkig figyelembe véve köteles maradéktalanul ellátni. 

5.3.
Feladat elvégzéshez szükséges személyi és tárgyi feltételeket megbízott saját maga biztosítja. Feladatait a célszerűség és szakszerűség követelményeinek megfelelően szabadon látja el. Feladatainak ellátása során, - az ágazati jogszabályok rendelkezéseinek betartása mellett - igénybe vehet közreműködőket, illetve teljesítési segédeket azzal, hogy azok magatartásáért sajátjaként felel. 

5.4.

Megbízott felelőssége, hogy az általa előkészített, s a felek által aláírt szerződések 
valóságos adatokon alapulnak.  

5.5.

Megbízott az adott helyzetben tőle elvárható szakszerű és gondos ügy ellátásra köteles. 

5.6.
A megbízott a feladat ellátáshoz szükséges időt, annak keretét, mértékét önállóan jogosult meghatározni.

5.7.
A megbízási jogviszonnyal együtt járó fokozott együttműködési kötelezettség teljesítése terén megbízott köteles a megbízót tevékenységéről és az ügy ellátásáról kívánságára, szükség esetén e nélkül is folyamatosan tájékoztatni. 

5.8.
Megbízott külön kötelezettségei:
- A 2.2. pontban meghatározott feladatok magas szakmai színvonalon történő ellátása. 

- A titokvédelem, adatvédelem és a szerződés teljesítése során a hatályos jogszabályok betartása.

- A megbízó üzletpolitikai alapelveinek, üzleti érdekeit tiszteletben tartani, továbbá az etikai ajánlásokat betartani.

6.
Titokvédelem

6.1.  Szerződő felek egybehangzóan állapodnak meg abban, hogy megbízott tudomására jutott minden a Megbízóra vonatkozó adat, információ úgyszintén a munka elvégzéséhez megszabott módszerek kizárólag a Megbízó részére hasznosíthatók és azok üzleti titkot képeznek. 

6.2.
Üzleti titkot képez különösen: megbízó adatai, a megkötött szerződések tartalma, gazdálkodási adatok, a megbízó tagjainak személyes adatai, információk, valamint mindazon adatok melyek titokban maradásához a megbízónak méltányolható érdeke fűződik. 

6.3.  Megbízott elismeri, hogy teljes felelőséggel tartozik minden  olyan veszteségért, kárért,  amely saját maga, vagy teljesítési segédként bevont harmadik személyek a titokvédelemmel kapcsolatos kötelezettségeinek megszegése miatt következik  be.  

7.
Szerződésszegésért való felelősség szabályai

7.1.   A Megbízott által igénybevett hivatalos közbeszerzési tanácsadó 20.000 eFt/kár és 30.000 eFt/év mértékű teljeskörű szakmai felelősségbiztosítással rendelkezik, ezért Megbízott az ezt meghaladó mértékben anyagi felelősségét kizárja. Mindezek figyelembe vétele mellett Megbízott elismeri, hogy felelősséggel tartozik minden olyan veszteségért, kárért, amely kizárólag saját maga, vagy teljesítési segédként bevont harmadik személynek a szerződés teljesítése során, akár gondatlan, akár szándékos megszegése illetve megsértése miatt következik be.  

7.2. Nem tartozik viszont a Megbízott az érdekkörén kívüli okból eredő veszteségek, károk megtérítésével.
7.4.
Felek rögzítik, hogy a megbízott a jelen szerződés hatálya alatt nem fejthet ki olyan 
szándékos károkozó magatartást, amelynek következtében a megbízó megbízói és 
megrendelői megszüntetik jogviszonyaikat. 

8.
A szerződés időtartama

8.1.
Szerződő felek jelen szerződést határozott időre hozzák létre, az utolsó eljárást lezáró jogerős döntés meghozataláig, illetőleg jogorvoslati eljárás esetén annak jogerős lezárásáig.

8.2.
A szerződés rendkívüli felmondással kizárólag a másik fél súlyos szerződésszegése esetén mondható fel.

8.3. A szerződés bármely módon történő megszűntetése esetén megbízottat időkorlát nélkül köti a tudomására jutott üzleti titok védelmével és megőrzésével kapcsolatos titoktartási kötelezettség, s terheli a titokvédelemmel kapcsolatos helytállási kötelezettség. 
8.4. 
Azonnali hatályú felmondás joga illeti meg Megbízót különösen a következő esetekben:

- gazdasági információk, statisztikai adatok, belső információk kiszolgáltatása illetéktelen személyek részére,

- képviseleti jogosultságból eredő kötelezettségek megszegése (a Megbízó üzleti lehetőségeivel, okmányaival történő visszaélés), 

- megbízott az üzleti titokvédelemmel kapcsolatos kötelezettségét akár szándékosan akár gondatlanul megsértette,

- amennyiben megállapításra kerül, hogy a Megbízott bármely tekintetben a Megbízó üzleti érdekeit sértő módon járt el.
8.5.  
Megbízott akkor élhet rendkívüli felmondással, amennyiben megtett észrevétele ellenére a Megbízó jogszabályt sértő döntést hozott. Továbbá abban az esetben, ha a Megbízó a teljesítésigazolás alapján kiállított számla kifizetésével késedelembe esik és annak időtartama a 30 napot meghaladja.
9.   Egyéb rendelkezések

9.1.
Jelen szerződés aláírói kijelentik, hogy rendelkeznek mindazon felhatalmazással, mely alapján jelen szerződés aláírásával érvényesen szereznek jogokat, s vállalnak kötelezettségeket. 

9.2. 
Jelen szerződésben nem, vagy másképpen nem szabályozott kérdésekben a Ptk. megfelelő rendelkezései az irányadók.

Jelen szerződést - annak elolvasása és közös értelmezését követően - szerződő felek, mint akaratukkal mindenben egyezőt jóváhagyólag írják alá. 

Martfű, 2015. január 15.
…………………………………………                          ……………………………………….

                  Dr. Papp Antal                                                                Tóth Adrienn
                    polgármester          
                                     PROMENT Consulting Kft.

                       Megbízó 

